10/07/2013 | Administración LocalMunicipal
Ames
Edictos non notificados P. B7.06

PB7-06 PXOM Intentada notificación a D. Ignacio Daniel Angel Pablo Ahram Ronchetti, na representación de D. Joan Daniel Menna Vicondoa, DªZonia Luisa Carmen Galbe Bonals, DªTeresa Cristina Maria Piedraescrita Bareño Ibieta e Residenciales Norgal, S. L., no domicilio por este designado a efectos de notificacións, do Decreto 1015/2013, do 20 de maio de 2013, que a continuación transcríbese, sen que a mesma se puidera practicar, de conformidade co art.59 da Lei 30/92 de Réxime Xurídico e do Procedemento administrativo Común, faise por medio de anuncios no taboleiro de edictos do Concello e no Boletín Oficial da Provincia. • Por escritos de data 22 de marzo de 2013, con entrada no Rexistro Xeral da Corporación Local o 26 do mesmo mes e ano (Nº R. E. 5110 e 5111) Don Ignacio Daniel Angel Pablo Ahram Ronchetti, en nome e representación de Don Joan Daniel Menna Vicondoa, Doña Zonia Luisa Carmen Galbe Bonals Doña Teresa Cristina Maria Piedraescrita Bareño Ibieta e RESIDENCIALES NORGAL, S. L., interpuxo recursos de alzada contra requirimentos de pago da Xunta de Compensación do PB7-06 “Rego dos Pasos Sur IV” do PXOM, das derramas correspondentes a gastos de urbanización. O primeiro dos recursos presentados (R. E. Nº 5110) expón que, nas datas do 16 e 17 de novembro de 2012, foron notificados dos acordos da Xunta de Compensación (sen explicitar o órgano do que emanaron, nin a data destes) polo que requiriuse unha serie de derramas aos membros da mesma. E plantexa que as “Xuntas” celebradas son nulas de pleno dereito, sendo tamén nulos os actos derivados das devanditas “Xuntas”. No segundo dos referidos recursos de alzada (R. E Nº 5111) exponse que o 23 e 25 de febrero de 2013, foron notificados dos acordos da Asemblea xeral extraordinaria da Xunta de Compensación, celebrada o 13 de decembro do 2012, polo que acordouse requirir unha serie de derramas aos membros da Xunta de Compensación. E, ao igual que no Recurso de alzada referido no anterior parágrafo, plantexa a nulidade dos actos derivados das devanditas “Xuntas” como consecuencia da nulidade de pleno dereito destas. • O 9 de abril de 2013 (R. S. Nº 3.020 e 3.021) douse traslado dos devanditos recursos ao Presidente da Xunta de Compensación, coa concesión dun prazo de quince días para que nel aleguen canto estimen procedente. Transcorrido o cal, non consta a súa formulación. • Na data do 15 de maio de 2013, polo servizo técnico-xurídico, proponse a desestimación dos referidos recursos de alzada, en base ás seguintes. • De conformidade co disposto no art.42.3 dos Estatutos, e Lei 30/92 aplicable ao caso dada a consideración da Xunta de Compensación como entidade urbanística colaboradora de natureza administrativa, so serían recorribles en alzada os acordos do Pleno (Asemblea), non os conseguintes requirimentos de pago obxecto do presente recurso, o que xa de por si levaría a súa desestimación. • Pero é que ademais os acordos asemblearios (dos que trae causa os requirimentos de pago agora impugnados) son actos definitivos e firmes na vía administrativa, por resolución expresa ou presunta, e, por tanto, executivos e executables, non afectados da nulidade de pleno dereito pretendida polos recorrentes nin, por ende, arrastrarían ese vicio as actuacións acometidas en execución daqueles, como o son os requirimentos en cuestión. • Ademais, non pode ser acollido o reproche posto que o mesmo parte, unha vez máis, dunha confusión entre acto administrativo en sentido estrito (o acordo) e a conseguinte actuación material precisa para levar a execución ese acto (o requirimento de pago). Distinción que, por outros motivos, mais co mesmo fundamento, xa se fixo con ocasión da resolución doutro recurso de alzada interposto polos mesmos recorrentes en marzo de 2012, R. E. Nº 3962 do día 16, fronte a anteriores requirimentos de pago notificados en febreiro dese ano). • Por último, no que respecta a solicitude de suspensión da eficacia dos requirimentos de pago en cuestión, apuntar que dita posibilidade ven contemplada na LRX. PAC para os actos administrativos, cualidade esta non predicable dos requirimentos en cuestión como xa se referiu. E, en calquera caso, a desestimación do recurso de alzada leva implícito o alzamento de calquera suspensión da eficacia de los actos impugnados que puidera haberse producido de conformidade co establecido no art.111 da LRX. PAC, sen necesidade de pronunciamento expreso ao respecto. • Polo exposto, procede ditar a seguinte • Primeiro.- Desestimar integramente os recursos de alzada interpostos, mediante escritos presentados o 26 de marzo de 2013 (R. E. 5110 e 5111) por Don Ignacio Daniel Angel Pablo Ahram Ronchetti, en nome e representación de Don Joan Daniel Menna Vicondoa, Doña Zonia Luisa Carmen Galbe Bonals Doña Teresa Cristina Maria Piedraescrita Bareño Ibieta e RESIDENCIALES NORGAL, S. L., fronte requirimentos de pago da Xunta de Compensación do PB7-06 “Rego dos Pasos Sur IV” do PXOM, das derramas correspondentes a gastos de urbanización. • Segundo.- Notificar a presente resolución aos interesados, con indicación do réxime de recursos pertinente. Ames, a 20 de maio de 2013.- O ALCALDE-PRESIDENTE.- Fdo.- Santiago V. Amor Barreiro.- A SECRETARIA XERAL.- Fdo.- Rosa Ana Prada Queipo“